2019. december 12-én vált hivatalossá, hogy az osztrák műsorsugárzó Vincent Buenot választotta ki az ország képviseletére a 2020-as Eurovíziós Dalfesztiválon. 2020. Március 18-án az Európai Műsorsugárzók Uniója bejelentette, hogy 2020-ban nem tudják megrendezni a versenyt a COVID–19-koronavírus-világjárvány miatt. Az osztrák műsorsugárzó jóvoltából az énekes lehetőséget kapott az ország képviseletére a következő évben egy új versenydallal. 2021. február 26-án vált hivatalossá a dal címe, míg a versenydalt csak március 10-én mutatták be a dalfesztivál hivatalos YouTube-csatornáján.